钦定古今图书集成/明伦汇编/官常典/第616卷 > 王兴福
## 钦定古今图书集成/明伦汇编/官常典/第616卷 > 王兴福

按《明外史王观传》：时守郡有名者，又有王兴福、苏恭
让。兴福，随人，初守徽州，有善政，迁知杭州。时杭初附，
人心未安，兴福善于抚辑，宽简不苛，民甚德之。秩满
当迁，郡人遮道攀留，兴福谕遣之，曰：“非余能惠父老，
父老自善守法令耳。”太祖嘉之，擢吏部尚书。坐事左
迁西安知府，卒官。